Gotland

Gotland (tidligere dansk og norsk: Gulland) er en øy og et svensk landskap i Østersjøen, ca.  fra den svenske fastlandskysten. Øya er landets største. Landskapet består foruten øya Gotland også av Fårö, Karlsöarna, Gotska Sandön og flere mindre øyer. Landskapet er også et eget län (fylke) (Gotlands län), egen kommune (Gotland kommune) og eget bispedømme (Visby stift) i Svenska kyrkan. Øya har 2968 km², landskapet eller länet har 3 151,4 km² land og 3 183,7 km² med innsjøer. Landskapet har  registrerte fornminner. Øyas høyeste punkt er Lojsta hed, . Sveriges prinsesse Leonore er hertuginne av Gotland.

Hver sommer besøker et stort antall turister Gotland, ikke minst verdensarverklærte Visby, som er øyas eneste by og har store deler av middelalderens struktur bevart.

Administrasjon 
I likhet med andre svenske landskap har ikke landskapet Gotland egen administrativ betydning. Landskapet er derimot helt og holdent i sammenfallende  med Gotlands län.

Etymologi 
Gotland har fått sitt navn etter det historiske folkeslaget gutar, hvor forleddet gut- hører til eldre urgermansk med betydningen utgjøre, muligens som en betegnelse for menn og er etymologisk identisk med folkenavnet goter. Det opprinnelige navnet på øya var Gutland, (a) kutlandi på 1000-tallet, med runeskrift, noe som med latinske bokstaver blir a Gutlandi. På 1300-tallet ble navnet skrevet Gutland. Forleddet betegner gutar og etterleddet er land. Det kan tolkes som «område, rike» eller som «øy». I såvel svensk som dansk talespråk har «tl» blitt assimilert til «ll» (sammenlign med Jutland/Jylland), noe som ga opphav til formen Gulland. 

Dagens svenske navn Gotland med o tilhører, som tilfellet er med mange andre navn langs den svenske kysten, fra nedertysk gjennom a-tøddel («omlyd»). På begynnelsen av 1920-tallet ble Gotland på svensk stavet med to t som Gottland.

Strategisk plassering 
Gotland har en strategisk posisjon ved en konflikt i Østersjøen. Under den kalde krigen hadde det svenske forsvaret flere tusen soldater plassert der, utstyrt med artilleri, stridsvogner og luftvern. Etter oppløsningen av Sovjetunionen ble de militære styrkene på Gotland nedlagt. Ved Russlands anneksjon av Krim i 2014 utplasserte det svenske forsvaret igjen styrker på Gotland, og disse ble styrket i begynnelsen av 2022. Svenske militære eksperters vurdering er at den som kontrollerer Gotland, har kontroll over Baltikum.

På nordøstspissen av øyriket lå Gotlands største kalksteinsbrudd. Det var i drift frem til den kalde krigen da det svenske forsvaret overtok det 170 hektar store området som Sveriges østligste forsvarspunkt mot Sovjet. Frem til år 2000 hadde bare svenske statsborgere adgang til området. I dag er 1940-talls bunkere tatt i bruk som sommerhus.

Tettsteder 
 Fårösund
 Hemse
 Klintehamn
 Roma
 Slite
 Visby

Fornøyelsespark 
1 mil sør for Visby ligger Kneippbyn, en fornøyelsespark (sommerland og vannland). Her finner man blant annet det originale «Villa Villekulla» fra tv-serien og spillefilmene om Pippi Langstrømpe av Astrid Lindgren.

Bildegalleri

Referanser

Eksterne lenker 
 
 Gotlandsportalen Guteinfo
 Gravgaver.no: Bilder av Gotlands 93 kirker fra middelalderen

 
Deltakere i Øylekene